משפחת אוקטובר (סדרת טלוויזיה)

משפחת אוקטובר (באנגלית: October Faction) היא סדרת טלוויזיה מסוגת דרמה על טבעית אמריקאית, שנוצרה על ידי דמיאן קינדלר, המבוססת על סדרת הקומיקס באותו השם מאת סטיב ניילס ודמיאן וורם. הסדרה הוקרנה בבכורה בנטפליקס ב-23 בינואר 2020.<ref></ref> בסדרה מככבים תמרה טיילור, ג'יי סי מקנזי, אורורה בורגהארט, גבריאל דארקו, וונדי קרוסון, מייגן פולווס וסטיבן מק'טי. במרץ 2020, הסדרה בוטלה לאחר עונה אחת.<ref name="Cancelled"></ref>

== עלילה ==
עלילת הסדרה עוקבת אחר סיפורם של זוג ציידי מפלצות, פרד ודלוריס אלן, וילדיהם התאומים בגיל ההתבגרות, ג'וף וויו. לאחר מותו של אביו של פרד, סמואל, המשפחה מחליטה לחזור לעיר הולדתה ברינגטון-און-הדסון כדי לארגן את ההלוויה. רדוף זיכרונות ילדות על מות אחיו והוויכוחים הבלתי פוסקים עם הוריו על חוסר ההתאמה שלו ובחירתו בנשים, פרד נדחה על ידי ביתו. עד מהרה הילדים מתחילים להראות נטיות על טבעיות. במהלך סיאנס מאולתר לויו יש חזיונות של יצור עם שיער ארוך כבול לקרקעית הים הנאבק להשתחרר. אחיה ג'וף חושף בטעות את הסוד העמוק והאפל ביותר של מורה על אשתו מול חבריו לכיתה. שניהם זוכים ללעג על ידי הקליקים הפופולריים על היותם אאוטסיידרים.

פרד ודלוריס חוברים לפרסידיו, ארגון סודי שמוטל עליו להגן על האנושות מפני מפלצות. עליהם להסתיר את זהותם מתושבי העיר ולהיראות כמי שחיים חיים נורמליים. זה מתגלה כקשה מההתחלה כאשר דברים מוזרים מתחילים להתרחש בעיירה הקטנה והמנומנמת.

== ליהוק ==
=== תפקידים ראשיים ===
* תמרה טיילור – דלריס אלן,<ref name="TFC"></ref> ציידת על טבעית שהיא חלק מארגון סודי המכונה "פרסידיו"
* ג'יי סי מקנזי – פרד אלן,<ref name="TFC" /> בעלה של דלוריס וצייד על-טבעי של פרסידיו שהגיע ממשפחה של ציידים על-טבעיים של פרסידיו
* אורורה בורגארט – ויו אלן,<ref name="TFC" /> בתם המתבגרת של דלוריס ופרד
* גבריאל דארקו – ג'וף אלן,<ref name="TFC" /> בנם של דלוריס ופרד המתבגר והתאום של ויו
* מקסים רוי – אליס הארלו,<ref name="TFC" /> קוסמת שצדה את האלנס
* סטיבן מקאטי – סמואל אלן, אביו של פרד שנחשב מת
* וונדי קרוסון – מגי אלן, אמו של פרד וארכיונאית פרסידיו בדימוס
* מייגן פולווס – אדית מורלנד, ראש ארגון פרסידיו

=== תפקידי משנה ===
* אנוון או'דריסקול – קאתי מקדונלד, חברתה של ויו
* ניקולה קוריה-דמוד – ג'ינה פרננדס, השריף המקומי של ברינגטון-און-הדסון וחברה של דלוריס
* שרה וייסגלס – מדיסון סנט קלייר, חברה לשעבר של ויו וקתי
* פראנה אקילה – פיליפ מישרה, ספורטאי, ביריון בית הספר והומו בתוך הארון
* מישל נולדן – האנה מרסר, סוכנת פרסידיו ופילגשו של פרד
* דיו עדה – משה
* רובין דאן – וודי מרקהאם, סגן השריף של ברינגטון און הדסון
* צ'ארלס ונדרווארט – פרד הצעיר
* טבטה שימנוביץ' – דלורי הצעירה

== הפקה ==
ב-28 בספטמבר 2018, פורסם כי נטפליקס הזמינה סדרה לעונה ראשונה המורכבת מעשרה פרקים. דמיאן קינדלר, מייגן פולווס, מינה שום ודייוויד פרייזי ביימו כמה פרקים.<ref name="SeriesOrder1"></ref><ref></ref> הסדרה נוצרה על ידי דמיאן קינדלר ששימש גם ככותב ומפיק בפועל. מפיקים בפועל נוספים אמורים היו ג'יימס ת'ורפ, סטיב ניילס, תומאס וולדן, אריק בירנברג, ג'ורג' סטריטון ומליסה בלייק. חברות הפקה המעורבות בסדרה כוללות את High Park Entertainment ו-IDW Publishing.<ref name="SeriesOrder2"></ref> ב-30 במרץ 2020, נטפליקס ביטלה את הסדרה לאחר עונה אחת, אך במרץ 2021 חודשה לעונה שנייה.

=== ליהוק ===
זמן מה לאחר ההכרזה על הזמנת הסדרה, אושר שתמרה טיילור, ג'יי סי מקנזי, אורורה בורגהארט, גבריאל דארקו, וונדי קרוסון, מייגן פולווס וסטיבן מק'טי יככבו בסדרה.<ref></ref> באוקטובר 2018 לוהק מקסים רוי לתפקיד חוזר.<ref></ref>

=== צילומים ===
הצילומים לעונה הראשונה התקיימו בקיימברידג', אונטריו מספטמבר עד דצמבר 2018.<ref></ref>

== הקרנה ==
ב-8 בינואר 2020, נטפליקס פרסמה את הטריילר הרשמי של הסדרה.<ref></ref>

== ביקורות ==
באתר Rotten Tomatoes, הסדרה מחזיקה בדירוג של 33% עם דירוג ממוצע של 5.5/10, על סמך 6 ביקורות.<ref></ref>

==קישורים חיצוניים==

== הערות שוליים ==

קטגוריה:סדרות טלוויזיה שמבוססות על קומיקס
קטגוריה:סדרות דרמה המשכיות
קטגוריה:תוכניות טלוויזיה באנגלית
קטגוריה:סדרות פעולה אמריקאיות
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-2020